Victoria Ocampo

Ramona Victoria Epifania Ocampo (født 7. april 1890 i Buenos Aires i Argentina, død 27. januar 1979 i Buenos Aires) var en argentinsk forfatterinne. Liv og virke Bakgrunn Victoria Ocampo vokste opp i en formuende familie i Buenos Aires og ble utdannet i hjemmet av en fransk privatlærer. Hennes familie var motstandere av formell utdannelse for kvinnwr, men det påstås i en biografi at hun ved et besøk for familien i Paris 1906–1907 som 17-åring ble tillatt å overvære forelesninger på Sorbonne og på Collège de France, blant andre av Henri Bergson. Hun giftet seg i 1912 med Bernando (Monaco) de Estrada. Paret skilte seg i 1920, hvorpå han i 13 år hadde et forhold til den tidligere ektemannens søskenbarn, diplomaten Julián Martínez. Forfatter Hun debuterte, på fransk, med De Francesca à Beatrice (1923?), en essaybok om Dantes Den menneskelige komedie. I 1931 grunnla hun tidskriftet Sur, Latin-Amerikas på sin tid mest betydningsfulle litteraturmagasin. Sur publiserte blant andrt Jorge Luis Borges, Eduardo Mallea, Ernesto Sabato, Adolfo Bioy Casares, Julio Cortázar, José Ortega y Gasset, Albert Camus, Pierre Drieu La Rochelle, Gabriela Mistral og Alfonso Reyes. Under andre verdenskrig støttet hun og var medredaktør fra Argentina for den franskspråklige anti-nazistiske Lettres Francaises. I 1953 var hun en kort tid fengslet som åpen motstander av Juan Domingo Peróns regime. Hun ble i 1976, som første kvinne, medlem av Argentinas akademi for litteratur. Hennes bosted fra 1940 i San Isidro utenfor Buenos Aires, Villa Ocampo, var på hennes tid et samlingssted for både argentinske og utenlandske forfattere, og ble i 2010 åpnet som et kultursentrum. Verker Essays De Francesca a Beatrice. Madrid: Revista de Occidente, 1924. Domingos en Hyde Park. Buenos Aires: Sur, 1936. San Isidro. Buenos Aires: Sur, 1941 (med et dikt av Silvina Ocampo og 68 fotos av Gustav Torlichent). 338171 T.E. Buenos Aires: Sur, 1942 (omr Lawrence av Arabia). El viajero y una de sus sombras (Keyserling en mis memorias). Buenos Aires: Sudamericana, 1951. Virginia Woolf en su diario. Buenos Aires: Sur, 1954. Habla el algarrobo (Luz y sonido). Buenos Aires: Sur, 1960. Dostoievski-Camus: Los poseídos. Buenos Aires: Losada, 1960. Tagore en las barrancas de San Isidro. Buenos Aires: Sur, 1961. Juan Sebastian Bach: el hombre. Sur, august 1964. Diálogo con Borges. Buenos Aires: Sur, 1969. Diálogo con Mallea. Buenos Aires: Sur, 1969. Testimonios (10 bind, 1935–77), dermed ble hun forløper for sjangeren i Latin-Amerika (jfr. senere Elena Poniatowska, Rigoberta Menchú etc.) Selvbiografi Autobiografía (6 bind, 1979–1984) Mein Leben ist mein Werk. Eine Biographie in Selbstzeugnissen. Herausgegeben, übersetzt u. kommentiert von Renate Kroll. Aufbau Verlag, Berlin 2010, ISBN 978-3-351-02724-7. Referanser